L’Ajuntament de Girona en el marc de la convocatòria del programa “Formació d'oferta en àrees prioritàries FOAP19” del Servei d’Ocupació de Catalunya (SOC), impartirà 5 certificats de professionalitat entre el 13 de novembre de 2019 i el 30 de setembre de 2020, mitjançant una subvenció de 160.128,00 €.
Els certificats de professionalitat són documents oficials que acrediten les competències professionals i garanteixen que la persona que l'obté té els coneixements, les habilitats i les aptituds per desenvolupar una activitat laboral d'acord amb les exigències del mercat de treball. Tots els certificats de professionalitat incorporen un mòdul de pràctiques en empreses d’entre 40 i 80 hores de durada.
Per a l'exercici professional d'algunes ocupacions en alguns sectors d’activitat, és imprescindible l'obtenció prèvia del document, que certifica la competència professional de la persona treballadora. De fet, cada vegada són més els sectors que valoren els certificats de professionalitat com a document acreditatiu de la qualificació professional.
Els certificats de professionalitat que es realitzaran a l’Ajuntament de Girona, en el marc de la convocatòria de FOAP 2019, i les dates d’impartició són els següents:
Activitats auxiliars de comerç COMT0211 → 13/11/2019 a 28/02/2020
Activitats auxiliars de magatzem COML0110 → 09/03/2020 a 27/05/2020
Instal·lació i manteniment de jardins i zones verdes AGAO0208 → 31/03/2020 a 07/08/2020
Operacions auxiliars de serveis administratius i generals ADGG0408 → 14/04/2020 a 30/09/2020
Activitats auxiliars de comerç COMT0211 → 01/06/2020 a 25/09/2020
“Aquest projecte està subvencionat pel Servei Públic d’Ocupació de Catalunya i pel Servicio Público de Empleo Estatal-Ministerio de Empleo, Migraciones y Seguridad Social en el marc del programa “Formació d'oferta en àrees prioritàries FOAP19”, d’acord amb la RESOLUCIÓ TSF/1399/2019, de 3 de maig, per la qual s'obre la convocatòria per a l'any 2019 de les subvencions per a la realització d'accions de formació d'oferta en àrees prioritàries adreçades prioritàriament a persones treballadores desocupades que promou el Servei Públic d'Ocupació de Catalunya (SOC-FOAP)”